Heerlike tropiese smake
JY LEES NOU Heerlike tropiese smake
Vir hierdie spyskaart gooi jy so 'n skeut kerrie, vrugte en klapper in die pot om die koue weg en die harte vol te hou.
Foto's: Michelle Parkin
Daai ryk en lekker sous
Hierdie romerige sousie smaak baie luuks en is 'n groot lekkerte saam met steaksosaties oor die kole.
(genoeg vir 4-6)
1 kg steak – gebruik lendeskyf (sirloin) of kruisskyf (rump)
2 eetlepels growwesout
2 soetrissies, pitjies uitgeskraap
VIR DIE TRINCHADOSOUS
2 eetlepels rissievlokkies
1 koppie brandewyn
2 koppies room (vars óf die langlewesoort)
1. Sny die vleis in blokkies van 3 cm. Gooi dit in 'n bak, voeg die sout, knoffel en 'n goeie skeut gemaalde swartpeper by, en vryf die vleis goed in met die geurmiddels. Voeg die olyfolie en asyn by en meng alles goed deur.
2. Sny die soetrissie in repe van 2,5 x 4 cm. Voeg dit in die bak by die vleis, bedek die bak met kleefplastiek en marineer dit vir minstens 2 uur, maar verkieslik oornag.
3. Ryg die vleis en soetrissie om die beurt op sosatiestokkies wat jy in water geweek het – om te keer dat dit brand (of gebruik metaalstokkies).
4. Maak die trinchadosous Verhit die olyfolie en botter in 'n pan en braai die ui tot sag. Voeg die knoffel, rissie en lourier daarby en soteer dit vir nog 'n paar minute. Hou dit fyn dop – die uie moet glad nie bruin braai nie, maar net mooi sag en glansend wees.
5. Gooi die brandewyn en rooiwyn by die pan en draai die hitte hoër sodat die alkohol kan verdamp en die mengsel reduseer en effens begin verdik. Roer dan die sojasous daardeur. Hou die sous in 'n pannetjie aan die kant van die braai warm.
6. Braai die sosaties oor matige kole vir ongeveer 6 minute – draai dit elke 2 minute om en bedruip dit deurentyd met die marinade. Haal dit van die kole af wanneer dit gaar is na jou smaak en laat dit eenkant onder foelie rus.
7. Giet die room by die sous en laat dit een keer borrel voor jy dit van die hitte verwyder. Sit dit dadelik voor saam met die sosaties.
Laat die vleis vir minstens 1 uur buite die yskas staan voordat jy dit braai.
'n Ontploffing van geur
Dié vrugtige pot is 'n lieflike kombinasie van geure. Dit is nie 'n kerrie nie, maar net soos met bobotie gebruik jy vrugte en klapper vir 'n eg-Suid-Afrikaanse smaak.
1,5 kg beeskortrib
1 rooi brandrissie, fyngekap (opsioneel)
2 eetlepels vars gemmer, fyngerasper
2 eetlepels kerriepoeier (matig óf sterk)
½ koppie fyn klapper (of gebruik amandelmeel)
1 groenappel, grofgekap
¼ koppie droë appelkose, fyngekap
¼ koppie sultanas
1. Verhit die olie in 'n potjie en braai die kortribstukke in sarsies daarin tot goudbruin. (Moenie alles gelyk probeer braai nie, want dan gaan dit stoom en dan vaal anderkant uitkom.)
2. Gooi al die ribbes terug in die pot en voeg die ui, rissie, gemmer, kerrie en kaneel by. Soteer alles saam oor matige hitte tot die ui geurig begin word.
3. Roer die knoffel, aftreksel, klapper, suurlemoensap, appel, appelkose en sultanas by die pot en geur dit met sout en witpeper. Sit die deksel op en laat prut die pot vir 90-120 minute oor matige kole – die hitte is reg as die pot net so nou en dan 'n ligte borrel opstoot (só sorg jy dat die vleis lekker sappig bly).
4. Sit die vleis voor op rys. Voeg nog klapper, suurlemoensap en gekapte vars rissie na smaak by.
As jy nie van klapper hou nie, gebruik amandelmeel.
Eiervrug kom tot sy reg in hierdie smaaklike potjie.
1 eetlepel droë origanum
1 blikkie (410 g) gekapte Italiaansgegeurde tamaties
½ koppie droë rooiwyn
1 pakkie (40 g) sampioensous (ons het Royco s'n gebruik)
1 koppie gerasperde cheddar
1. Sny die eiervrug in skywe van 1 cm en verf dit aan albei kante rojaal met olyfolie. Braai dit op 'n rooster oor matige kole tot goudbruin aan albei kante.
2. Soteer die ui in 'n klein pot met die res van die olyfolie. Voeg die maalvleis by en braai dit tot goudbruin. Roer die knoffel, lourier, origanum, tamatie, tamatiepasta en rooiwyn deur die maalvleis en prut alles saam vir 30 minute. Proe en geur dit na smaak met sout en swartpeper.
3. Pak 'n enkellaag eiervrugskywe in 'n middelslag-platboompot. Skep van die maalvleismengsel daarop. Herhaal die lae eiervrug en maalvleis tot alles opgebruik is.
4. Maak die sous aan volgens die instrukies op die pakkie en giet dit oor die moussaka. Sprinkel die kaas oor, sit die deksel op die pot en bak dit vir 45 minute oor matige kole.
As jy 'n ryker moussaka verkies, kan jy die pakkie sampioensous met room aanmaak.
Kool is die afskeepkind van die groenterak, maar as jy hom reg gaarmaak en behoorlik geur, is dit heerlik. En dis perfek vir kamp, want hulle hou lank. En natuurlik is dit goed vir jou.
1 teelepel gemmer, fyngerasper
2 teelepels sterk kerriepoeier
½ rooikool, gesnipper
'n hand vol pampoenpitte
1. Soteer die ui in die olyfolie met die knoffel, gemmer, rissie en kerrie tot sag en geurig.
2. Voeg die kool daarby en roerbraai alles saam tot die kool nog bros, maar nie meer heeltemal rou is nie.
3. Roer die heuning, pampoenpitte en rosyne deur die gereg en geur dit na smaak met sout voordat jy dit voorsit.
Jy kan ook 'n grofgekapte halwe blomkool gebruik vir hierdie gereg.
Kyk so 'n aspatat!
Gee jou foelie-patats 'n heel nuwe dimensie met dié heerlike lemoen-en-heuningsous.
6 klein patats
50 g gevlokte amandels, gerooster
1. Sny kepe in die patat, maar moenie regdeur die onderste skil sny nie. Pak hulle in 'n vuurvaste pan en sprinkel die olyfolie, lemoensap en 'n knippie sout oor die patats. Bedek die pan met foelie en sit dit vir ongeveer 30 minute oor matige kole tot sag. Haal die foelie af.
2. Gooi die lemoenskil, botter, heuning en vanieljegeursel in die gleufies van die patats en eindig met die gevlokte amandels.
Die patats kan ook een-een in foelie toegedraai word met die olyfolie en lemoensap.
Soet soos stroop
'n Ou gunsteling met 'n nuwe baadjie – en heerlik om die kampvuur.
1 koppie ligte bruinsuiker
½ koppie botter, in blokkies gesny
1 koppie perskekonfyt
2 vars nektariens of perskes, in skyfies gesny
1. Roer die suiker en water saam in 'n klein potjie (nr. 3) wat oor matige kole staan. Wanneer die suiker heeltemal opgelos is, laat die stroop kook.
2. Meng die meel, koeksoda en sout saam in 'n mengbak. Vryf nou die botter met jou vingers deur die meelmengsel totdat dit soos growwe broodkrummels lyk.
3. Roer die konfyt deur die meelmengsel sodat dit 'n beslag vorm.
4. Sorg dat die potjie met stroop op 'n braaidriehoek rus met 'n paar kole daaronder – dit moenie te warm wees nie, want dan gaan jou poeding brand.
5. Skep die beslag op die warm stroop – moenie dit roer nie – en sit die pot se deksel op sodat dit lekker styf pas.
6. Prut die poeding stadig vir 1 uur oor louwarm kole. Haal dit van die kole af en sit die poeding warm voor met die perskeskyfies daarby.
Wanneer jy die beslag op die warm stroop skep, gaan jy dink dit lyk snaaks – maar hou moed; dit moet so lyk (moenie roer nie!)